open-index/open-wikipedia-markdown huggingface dataset:
లేడీ హార్డింజ్ వైద్య కళాశాల

**లేడీ హార్డింజ్ వైద్య కళాశాల** అనేది భారతదేశంలోని న్యూఢిల్లీలో ఉన్న ఒక మహిళా వైద్య కళాశాల. 1916 లో స్థాపించబడిన ఇది 1950 లో ఢిల్లీ విశ్వవిద్యాలయంలోని మెడికల్ సైన్సెస్ ఫ్యాకల్టీలో భాగమైంది. ఈ కళాశాలకు భారత ప్రభుత్వం నిధులు సమకూరుస్తుంది.

## చరిత్ర
link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:Lady_Hardinge_Medical_College_and_Hospital,_Delhi;_nurses_on_Wellcome_V0029215.jpg|thumb|254x254px|లేడీ హార్డింజ్ మెడికల్ కాలేజ్ అండ్ హాస్పిటల్ లో నర్సులు, 1921
భారతదేశ రాజధాని ఢిల్లీకి మార్చినప్పుడు, అప్పటి వైస్రాయ్ భార్య లేడీ హార్డింజ్ మహిళల కోసం ఒక మెడికల్ కాలేజీని స్థాపించాలని నిర్ణయించుకుంది. అలాంటి కళాశాల లేకపోతే, భారతీయ మహిళలు మెడిసిన్ చదువడం అసాధ్యమని ఆమె గుర్తించింది. 1914 మార్చి 17 న లేడీ హార్డింజ్ దీనికి పునాది రాయి వేసింది. 1911-12లో క్వీన్ మేరీ సందర్శన జ్ఞాపకార్థం ఈ కళాశాలకు క్వీన్ మేరీ కాలేజ్ & హాస్పిటల్ అని పేరు పెట్టారు. లేడీ హార్డింజ్ 1914 జూలై 11 న మరణించే వరకూ కళాశాల కోసం రాచరిక సంస్థానాల నుండి ప్రజల నుండి నిధులు సేకరించడంలో చురుకుగా పాల్గొనేది.  

ఈ కళాశాలను 1916 ఫిబ్రవరి 7 న ఇంపీరియల్ ఢిల్లీ ఎన్క్లేవ్ ప్రాంతంలో బారన్ హార్డింజ్ ప్రారంభించాడు. క్వీన్ మేరీ సూచన మేరకు, కళాశాలకు, ఆసుపత్రికీ దాని స్థాపకురాలి జ్ఞాపకార్థం లేడీ హార్డింజ్ పేరు పెట్టారు. మొదటి ప్రిన్సిపాల్ డాక్టర్ కేట్ ప్లాట్. మొదటి బ్యాచ్‌లో 16 మంది విద్యార్థులను చేర్చుకున్నారు. ఈ కళాశాల అప్పుడు పంజాబ్ విశ్వవిద్యాలయానికి అనుబంధంగా ఉన్నందున, విద్యార్థులు లాహోర్లోని కింగ్ ఎడ్వర్డ్ మెడికల్ కాలేజీలో తుది పరీక్షలకు హాజరుకావలసి వచ్చేది. 1950 లో ఇది ఢిల్లీ విశ్వవిద్యాలయానికి అనుబంధంగా మారింది. 1954 లో పోస్ట్-గ్రాడ్యుయేట్ కోర్సులు ప్రారంభించారు.  రూత్ విల్సన్ గా ఉన్నపుడు కళాశాలలో మొదటి శస్త్రచికిత్స ప్రొఫెసర్ గా పనిచేసిన డాక్టర్ రూత్ యంగ్ సిబిఇ, 1936 నుండి 1940 వరకు ప్రిన్సిపాల్‌గా పనిచేసింది.  లేడీ హార్డింజ్ మెడికల్ కాలేజీకి అనుసంధానంగా ఉన్న రెండు ఆసుపత్రులలో ఒకటైన కళావతీ శరణ్ చిల్డ్రన్స్ హాస్పిటల్ ను 1956 లో నిర్మించారు. ప్రారంభంలో, కళాశాల ఒక పాలకమండలి నిర్వహించే స్వయంప్రతిపత్తి సంస్థగా ఉండేది. 1953 సంవత్సరంలో, కేంద్ర ప్రభుత్వం ఏర్పాటు చేసిన పరిపాలనా మండలి సంస్థ నిర్వహణకు అధికారికంగా బాధ్యత తీసుకుంది. 1978 ఫిబ్రవరిలో, పార్లమెంటు చట్టం ప్రకారం ఈ నిర్వహణను భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖ స్వాధీనం చేసుకుంది.  డైరెక్టర్ ప్రొఫెసర్లలో ఒకరిని కళాశాలలో అత్యంత సీనియర్ పదవైన కళాశాల అధ్యక్షుడిగా ఎన్నుకుంటారు.  

## మూలాలు

వర్గం:వైద్య కళాశాలలు
చట్టం (1983 సినిమా)

*చట్టం* 1983, నవంబరు 4న విడుదలైన తెలుగు డబ్బింగ్ సినిమా.  సురేష్ ఆర్ట్స్ పతాకంపై బి. సురేష్ నిర్మాణ సారథ్యంలో కె. విజయన్ దర్శకత్వం వహించిన ఈ చిత్రంలో  కమల్ హాసన్,  మాధవి,  శరత్ బాబు ప్రధాన పాత్రల్లో నటించగా, గంగై అమరన్ సంగీతం అందించాడు.

## తారాగణం

* కమల్ హాసన్
* మాధవి
* శరత్ బాబు
* వై.జి.మహేంద్రన్
* జైశంకర్
*విజయకుమార్
* కె. బాలాజి
*మనోరమ
*ఇళవరాసి
* సత్యకళ
* సిల్క్ స్మిత

## సాంకేతికవర్గం

* దర్శకత్వం: కె. విజయన్
* నిర్మాణం: బి. సురేష్
* కథ: సలీం-జావేద్
* సంగీతం: గంగై అమరన్
* ఛాయాగ్రహణం: దేవరి
* కూర్పు: వి. చక్రపాణి
* నిర్మాణ సంస్థ: సురేష్ ఆర్ట్స్

## పాటల జాబితా
1.అందం పాడే అందరు కూడే , రచన: రాజశ్రీ, గానం.శ్రీపతి పండితారాద్యుల బాలసుబ్రహ్మణ్యం , శైలజ 

2.అమ్మమ్మ శరణం శరణం నీ పాదాలే, రచన: రాజశ్రీ, గానం.ఎస్.పి. బాలసుబ్రహ్మణ్యం, వాణి జయరాం 

3.ఒక చెలిమికి గురుతిది చెప్పనా , రచన: రాజశ్రీ, గానం.ఎస్.పి.బాలసుబ్రహ్మణ్యం  

4.చెలిమిది తరగని ధనమిది, రచన: రాజశ్రీ, గానం.ఎస్.పి. బాలసుబ్రహ్మణ్యం, మాధవపెద్ది రమేష్   

5 విరివాన జల్లులే ప్రీయురాల రూపమై , రచన: రాజశ్రీ, గానం.ఎస్.పి.బాలసుబ్రహ్మణ్యం , వాణి జయరాం .  

## మూలాలు
2.ఘంటసాల గళామృతము , కొల్లూరి భాస్కరరావు బ్లాగ్.

## బయటి లింకులు
* 

వర్గం:1983 తెలుగు సినిమాలు
వర్గం:తెలుగు డబ్బింగ్ సినిమాలు
వర్గం:తెలుగు కుటుంబకథా సినిమాలు
వర్గం:కమల్ హాసన్ నటించిన సినిమాలు
వర్గం:మాధవి నటించిన సినిమాలు
వర్గం:శరత్ బాబు నటించిన సినిమాలు
వర్గం:సిల్క్ స్మిత నటించిన సినిమాలు
దగ్గుమాటి పద్మాకర్

**దగ్గుమాటి పద్మాకర్, ** నెల్లూరు వాస్తవ్యులు.ఇతను 'ఈస్తటిక్‌ స్పేస్‌' అనే కథా సంపుటి ద్వారా ఎంతో పాపులర్ అయ్యారు . విరసంలో దాదాపు ఒక దశాబ్దం పాటు ఉన్న పద్మాకర్, స్త్రీ దళిత ఉద్యమాల నేపథ్యంలో రచనలు చేశారు. ప్రజాశక్తి పత్రికలో ప్రచురితమైన వ్యాసంలో దగ్గుమాటి పద్మాకర్ రాసిన 'ఈస్తటిక్‌ స్పేస్‌' గురించి సుంకర గోపాలయ్య పేర్కొంటూ ఈ కథల్లోని పాత్రలు ఓటి కుండలు కాదని.. గుండె ఆవంలో కాలిన నిండు కుండలని తెలిపారు. 

## కథలు
* యూటర్న్ 
* ఒక భార్య - ఒక భర్త 
* S/o అమ్మ 
* ఇనుప తెర 
* లక్ష రూపాయల కథ 
* పతనం కాని మనిషి 
* పరిధులు - ప్రమేయాలు 
* సెవెన్త్ సెన్స్ 
* ఈస్తటిక్ స్పేస్ 
* ఒక దుఖంరాని సాయంత్రం 
* ఒయాసిస్ 
* ప్రవహించే పాట 
* పున్నమ్మ ఇద్దరు తండ్రులు 
* తప్పిపోయిన గది
* ఆంగతకుడి అభిమానం 
* మిథ్య ఎగ్జిబిషన్ 

## మూలాలు

## యితర లింకులు
* అజోవిభో కందాళం ఫౌండేషన్ వెబ్ పత్రికలో పద్మాకర్ కథ
* ఆంధ్రజ్యోతిలో వ్యాసం
* ఐడ్రీమ్ పోస్టు వెబ్ పత్రికలో వ్యాసం
* సారంగ వెబ్ పత్రికలో వ్యాసం

వర్గం:తెలుగు కవులు
చిరాగ్ పాశ్వాన్

చిరాగ్ పాశ్వాన్ (1983 అక్టోబరు 31)  ఒక భారతదేశ రాజకీయవేత్త, లోక్‌జనశక్తి పార్టీ అధ్యక్షుడు. అతను భారతదేశ పార్లమెంటు సభ్యుడు, కేంద్రమంత్రి, లోక్ జనశక్తి పార్టీ స్థాపకుడు రామ్ విలాస్ పాశ్వాన్ కుమారుడు. 2021 నుండి లోక్ జనశక్తి పార్టీ (రామ్ విలాస్) అధ్యక్షుడిగా ఉన్నాడు.

అతను 2014 భారత సార్వత్రిక ఎన్నికలలో బీహార్ లోని జమూయ్ లోక్‌సభ నియోజకవర్గం నుండి సభ్యునిగా ఎన్నికయ్యాడు. ఈ ఎన్నికలలో అతని తండ్రి హాజ్పూర్ లోక్‌సభ నియోజకవర్గం నుండి ఎన్నికయ్యాడు. వీరిరువురూ లోక్‌జనశక్తి పార్టీ నుండి పోటీ చేసారు.

## బాల్యజీవితం, నటనా జీవితం
అతను ఇంజనీరింగ్ గ్రాడ్యుయేట్. అతను బాలీవుడ్ లో "మిలే నా మిలే హం" చిత్రంలో 2011లో నటించాడు.  ఈ చిత్రం బాక్సాఫీసు వద్ద విఫలమైంది. అందువల్ల అతని సినిమా కెరీర్ ఆగిపోయింది. 


## రాజకీయ జీవితం
పాశ్వాన్  లోక్ జనశక్తి పార్టీ తరపున  2014 ఎన్నికలలో జాముయ్ నియోజకవర్గం నుండి పోటీ చేసాడు. సమీప రాష్ట్రీయ జనతాదళ్ కు చెందిన ప్రత్యర్థి సుధాంసు భాస్కర్ పై 85,000 ఓట్ల ఆధిక్యంతో గెలిచాడు. 2019 భారత సార్వత్రిక ఎన్నికలలో అతను  మొత్తం 528,771 ఓట్లను సాధించి, సమీప ప్రత్యర్థి భూడియో చౌదరిని ఓడించి   పాశ్వాన్   తన స్థానాన్ని నిలుపుకున్నాడు. 

తన రాష్ట్రంలోని నిరుద్యోగ యువతకు ఉద్యోగాలు కల్పించేందుకు అతను *చిరాగ్ కా రోజ్గార్* అనే ఎన్జీఓను స్థాపించాడు.

బీహార్ ఫస్ట్ బీహారీ ఫస్ట్ - రాబోయే బీహార్ ఎన్నికలకు ముందు చిరాగ్ పాస్వాన్ బీహార్ యువత దృష్టిని ఆకర్షించేందుకు  "బీహార్ ఫస్ట్ బీహారీ ఫస్ట్ క్యాంపెయిన్" ను ప్రారంభించాడు. ఈ క్యాంపైన్  బీహార్ రాష్ట్రాన్ని పూర్తిగా అభివృద్ధి చేయడమే లక్ష్యంగా సృష్టించబడినది.  బీహార్‌ను 'నంబర్ వన్' రాష్ట్రంగా మార్చడం చాలా అవసరమని అతను అన్నాడు.

## మూలాలు

వర్గం:1983 జననాలు
వర్గం:జీవిస్తున్న ప్రజలు
వర్గం:బీహార్ రాజకీయ నాయకులు
పలాస 1978

**పలాస 1978** అనేది 2020, మార్చి 6న విడుదలైన తెలుగు చలనచిత్రం. తమ్మారెడ్డి భరద్వాజ సమర్పణలో సుధాస్ మీడియా పతాకంపై ధ్యాన్ అట్లూరి నిర్మాణ సారథ్యంలో కరుణ కుమార్ దర్శకత్వం వహించిన ఈ చిత్రంలో రక్షిత్, నక్షత్ర, రఘు కుంచె, తిరువీర్, జనార్థన్, లక్ష్మణ్ మీసాల, శృతి, జగదీష్ నటించిన ఈ చిత్రానికి రఘు కుంచె సంగీతం అందించాడు.

## కథా నేపథ్యం
పలాసలో ఓ కళాకారుల కుటుంబానికి చెందిన రంగారావు (తిరువీర్‌), మోహన్‌రావు (రక్షిత్‌) తండ్రి నేర్పిన కళను జీవనంగా చేసుకొని జీవితం సాగిస్తుంటారు. ఇదే కులానికి చెందిన భైరాగి అదే ఊళ్లో పెద్ద షావుకారు (జనార్దన్‌) దగ్గర పనిచేస్తుంటాడు. భైరాగి అండతో పెద్ద షావుకారు, తన తమ్ముడు చిన్న షావుకారు (రఘు కుంచె)తో వైరం పెంచుకుంటాడు. ఒకసారి థియేటర్‌కి వెళ్లిన ఆడవాళ్లతో పెద్ద షావుకారు కొడుకు అసభ్యంగా ప్రవర్తించడంతో మాటామాటా పెరిగి, కొట్లాటగా మారి షావుకారు కొడుకు రంగారావు మీద చేయి చేసుకుంటాడు. దాంతో రంగారావు, మోహన్‌రావు ఇద్దరూ కలిసి కాపుగాసి షావుకారు కొడుకును కొడతారు. తమని చంపడానికి ప్రయత్నించిన భైరాగిని కూడా చంపేస్తారు. అప్పటినుంచి వీరిని చిన్న షావుకారు చేరదీస్తాడు. అతను రాజకీయంగా ఎదగడానికి ఈ అన్నదమ్ములు సాయం చేస్తుంటారు. కొన్నిరోజుల తరువాత చిన్న షావుకారుకి, రంగారావుకీ వచ్చిన గొడవతో రంగారావు, మోహన్‌రావులు విడిపోతారు. రంగారావు పెద్ద షావుకారు దగ్గర, మోహన్‌రావు చిన్న షావుకారు దగ్గర చేరుతారు. ఆ తరువాత జరిగిన పరిణామాల మధ్య ఒకానొక సందర్భంలో ఇద్దరు అన్నదమ్ములూ ఒకటవుతారు, షావుకారు కుటుంబం కూడా ఒకటవుతుంది. షావుకారు కుటుంబానికి, అన్నదమ్ములకు మధ్య జరిగిన గొడవలో ఎవరు గెలిచారన్నది మిగతా కథ.

## నటవర్గం
* రక్షిత్
* నక్షత్ర
* రఘు కుంచె
* సమ్మెట గాంధీ
* తిరువీర్
* జనార్థన్
* లక్ష్మణ్ మీసాల
* శృతి
* జగదీష్ ప్రతాప్ బండారి
* క్రాంతికుమార్
* షెరీన్ సంతోష్
* రాజశేఖర్

## సాంకేతికవర్గం
* రచన, దర్శకత్వం: కరుణ కుమార్
* నిర్మాత: ధ్యాన్ అట్లూరి
* సంగీతం: రఘు కుంచె
* పాటలు: భాస్కరభట్ల రవికుమార్, లక్ష్మీభూపాల్, సుద్దాల అశోక్ తేజ
* ఛాయాగ్రహణం: అరుల్ విన్సెంట్
* కూర్పు: కోటగిరి వెంకటేశ్వరరావు
* నిర్మాణ సంస్థ: సుధాస్ మీడియా

## పాటలు
# ఏ ఊరు ఏ ఊరే (విజయలక్ష్మి & రాజు జముకు ) బోనెల అసిరయ్య
# నక్కిలీసు గొలుసు (రఘు కుంచె)
# ఓ సొగసరి (ఎస్.పి. బాలసుబ్రహ్మణ్యం, పసల బేబి)
# బావొచ్చాడు ఓ లప్ప (అదితి భావరాజు)
# కళావతి కళావతి (రమ్య బెహరా & రఘు కుంచె)
# చింతచెట్టు కింద (సంధ్య కొయ్యాడ)
# నవనీలోత్పల పద్యం (గోవిందరాజులు)

## విడుదల - స్పందన
ఈ చిత్రం 2020, మార్చి 6న విడుదలయింది. విమర్శకులు, ప్రేక్షకుల నుండి మిశ్రమ స్పందన వచ్చింది.

**రేటింగ్**
* టైమ్స్ ఆఫ్ ఇండియా: 4/5
* నమస్తే తెలంగాణ: 3/5
* సాక్షి: 3/5
* ఆంధ్రజ్యోతి: 2.5/5

## మూలాలు

## ఇతర లంకెలు
*

వర్గం:2020 తెలుగు సినిమాలు
వర్గం:తిరువీర్ నటించిన సినిమాలు
మౌలానా ఆజాద్ వైద్య కళాశాల

**మౌలానా ఆజాద్ వైద్య కళాశాల** (**మౌలానా ఆజాద్ మెడికల్ కాలేజీ**) (**MAMC**) అనేది భారతదేశంలోని న్యూఢిల్లీలో ఉన్న ఒక వైద్య కళాశాల, ఇది ఢిల్లీ విశ్వవిద్యాలయానికి అనుబంధంగా ఉంది, దీనిని ఢిల్లీ ప్రభుత్వం నడుపుతోంది. దీనికి భారత స్వాతంత్ర్య సమరయోధుడు, స్వతంత్ర భారతదేశ మొదటి విద్యా మంత్రి మౌలానా అబుల్ కలామ్ ఆజాద్ పేరు పెట్టారు. ఇది 1959 లో ఢిల్లీ గేట్ సమీపంలోని బహదూర్ షా జాఫర్ మార్గ్ వద్ద స్థాపించబడింది.

MAMC కి అనుసంధానించబడిన నాలుగు ఆసుపత్రులు 2800 పడకలను కలిగి ఉన్నాయి.

లోక్ నాయక్ జయ ప్రకాష్ హాస్పిటల్, జిబి పంత్ ఇన్స్టిట్యూట్ ఆఫ్ పోస్ట్ గ్రాడ్యుయేట్ మెడికల్ ఎడ్యుకేషన్ & రీసెర్చ్, మౌలానా ఆజాద్ ఇన్స్టిట్యూట్ ఆఫ్ డెంటల్ సైన్సెస్, గురు నానక్ ఐ సెంటర్ అనే నాలుగు ఆసుపత్రులు కళాశాల ప్రాంగణంలో ఉన్నాయి, కళాశాలకు అనుబంధంగా ఉన్నాయి. ఇవి 2800 పడకలు, 7200 రోజువారీ అవుట్ పేషెంట్ హాజరవడానికి, వైద్య విద్యార్థులు నేర్చుకోవడానికి 47 ఆపరేషన్ థియేటర్లను అందుబాటులో ఉన్నాయి. ఇది 290 మంది అండర్ గ్రాడ్యుయేట్ విద్యార్థులకు, సంవత్సరానికి 245 మంది పోస్ట్ గ్రాడ్యుయేట్, పోస్ట్ డాక్టోరల్ విద్యార్థులకు 426 మంది అధ్యాపకులు, 810 మంది రెసిడెంట్ వైద్యులచే శిక్షణ పొందుతోంది.

## మీడియా
గురునానక్ ఐ సెంటర్ నిర్వహించే ఐ బ్యాంక్ 2025 సంవత్సరంలో ఒక చారిత్రాత్మక మైలురాయిని సాధించింది. ఢిల్లీ ప్రభుత్వంనకు చెందిన ఏకైక ఐ బ్యాంక్, ఈ సంవత్సరంలో 654 కార్నియాలను సేకరించింది, దాదాపు 90 శాతం అసాధారణ వినియోగ రేటుతో, ఇప్పటివరకు నమోదైన రికార్డులలో అత్యధికంగా నిలిచింది. గురునానక్ ఐ సెంటర్ డైరెక్టర్ డాక్టర్ పారుల్ జైన్, ఈ విజయం వందలాది మంది దృష్టి లోపం ఉన్న రోగులకు దృష్టిని పునరుద్ధరించిందని తెలిపింది.

## పూర్వ విద్యార్థులు

* గుల్షన్ రాయ్ ఖత్రి

## మూలాలు

వర్గం:వైద్య కళాశాలలు
ఇజాబెల్లె లైట్

**ఇజాబెల్లె లైట్** ( 1990 సెప్టెంబరు 2) బ్రెజిల్ దేశానికి చెందిన సినిమా నటి, మోడల్. హిందీ, తెలుగు సినిమాల్లో నటించింది.

## జీవిత విశేషాలు
ఇజాబెల్లె లైట్ 1990, సెప్టెంబరు 2న బ్రెజిల్ దేశంలోని పారాబాలోని, జోనో పెసోవాలో జన్మించింది. 

## సినిమారంగం
లాక్మే బ్యూటీ ప్రొడక్ట్స్, ప్రొక్టర్ & గాంబుల్, బిగ్ బజార్, పాకిస్తాన్ బ్రాండ్ నిషాత్ లినెన్‌ వంటి వస్తువుల ప్రచార చిత్రాలలో నటించింది. 2012లో *తలాష్: ది ఆన్సర్ లైస్ వితిన్* సినిమాతో బాలీవుడ్‌ సినిమారంగంలోకి అడుగుపెట్టిన ఇజాబెల్లె, 2013లో *సిక్స్‌టీన్* సినిమాలో ప్రధానపాత్రలో నటించింది. 2014లో *పురానీ జీన్స్* సినిమాలో నటించింది.  సిక్స్‌టీన్ చిత్రానికి ఉత్తమ తొలిచిత్ర నటిగా లైఫ్ ఓకే స్క్రీన్ అవార్డ్స్-2014కి నామినేట్ చేయబడింది.

### నటించిన చిత్రాలు

## ఇతర వివరాలు
# ఇజాబెల్లె లైట్ భారత క్రికెటర్ విరాట్ కోహ్లితో కూడా డేటింగ్ చేసింది.
# లాహోర్ మ్యూజిక్ వీడియోలో గురు రాంధవాతో కలిసి నటించింది. ఇది యూట్యూబ్‌లో 785 మిలియన్ వీక్షణలను చేరుకుంది.

## మూలాలు

## ఇతర లంకెలు

* 

వర్గం:1990 జననాలు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:బ్రెజిల్ వ్యక్తులు
వాయిస్ ఆఫ్ ఇండియా

thumb|అరుణ్ షౌరీ
**వాయిస్ ఆఫ్ ఇండియా** (VOI) భారతదేశంలోని న్యూఢిల్లీలో ఉన్న ఒక ప్రచురణ సంస్థ. దీనిని 1981 లో సీతా రామ్ గోయెల్, రామ్ స్వరూప్ స్థాపించారు. ఇది భారతీయ చరిత్ర, తత్వశాస్త్రం, రాజకీయాలు, మతం గురించి పుస్తకాలను ప్రచురిస్తుంది. హిందూ జాతియతా వాదానికి సంబంధించిన పుస్తకాల ప్రచురణ దీని ప్రత్యేకత. హిందుత్వ భావజాల వ్యాప్తిలో ఇది ఒక ప్రధానమైన అంగం.  voI రచయితలు యూరోపియన్ ప్రజాస్వామ్య, లౌకిక ఆలోచనను ప్రేరేపించారని హ్యూజ్ రాశారు. ఫ్రోలీ VOI ను వోల్టేర్ లేదా థామస్ జెఫెర్సన్ రచనలతో పోల్చాడు, అతను మతాన్ని విమర్శించే పుస్తకాలను ప్రచురించాడు. VOI కింది రచయితల పుస్తకాలను ప్రచురించింది (ఎంపిక) :
* రామ్ స్వరూప్
* అరుణ్ షౌరీ
* రాజీవ్ మల్హోత్రా
* సీతా రామ్ గోయెల్
* కోయెన్‌రాడ్ ఎల్స్ట్
* డేవిడ్ ఫ్రాలే
* శ్రీ అనిర్వన్
## మూలాలు

## బయటి లంకెలు
*VOI Books
*Voice of India Books
*Voice of Dharma Books
*VOI  Blog
*List of VOI books

వర్గం:భారతదేశం
వర్గం:ప్రచురణ సంస్థలు
వర్గం:హిందూ జాతీయతా వాదం
సనమ్ తేరీ కసమ్

**సనమ్ తేరీ కసమ్** 1982, మే 21న విడుదలైన తెలుగు డబ్బింగ్ సినిమా. రతన్ పిక్చర్స్ పతాకంపై  నిర్మాణ సారథ్యంలో నరేంద్ర బేడీ దర్శకత్వం వహించిన ఈ చిత్రంలో కమల్ హాసన్, రీనా రాయ్, కదర్ ఖాన్, రంజిత్ ప్రధాన పాత్రల్లో నటించగా, రాహుల్ దేవ్ బర్మన్ సంగీతం అందించాడు.

ఈ చిత్రం హిందీలో 1982, మే 14న విడుదలయింది.  ఈ చిత్రంలోని పాటలు అన్ని సూపర్ హిట్ అవడంతోపాటు, ఆర్.డి. బర్మన్ మొదటి ఫిలింఫేర్ ఉత్తమ సంగీత దర్శకుడి అవార్డును గెలుచుకున్నాడు.

## నటవర్గం

* కమల్ హాసన్
* రీనా రాయ్
* జగదీప్
* కదర్ ఖాన్
* రంజిత్
* జీవన్
* సీమా డియో
* విజు ఖోటే
* నీలు అరోరా
* గుడ్డి మారుతి
* అలోక్ పాండే
* సమినా కాశ్మీరీ
* యాస్మిన్ ఖాన్
* మాలా జగ్గీ
* ఆజాద్ ఇరానీ
* భూషణ్
* బీర్బల్
* రాజ్ కిషోర్
* ప్రకాష్ గిల్
* సునీల్ ధావన్
* మాస్టర్ భగవాన్
* జానీ విస్కీ
* మహేష్ ఆనంద్

## సాంకేతికవర్గం

* దర్శకత్వం: నరేంద్ర బేడీ
* కథ, చిత్రానువాదం: సురూర్ -సుభాష్
* సంగీతం: రాహుల్ దేవ్ బర్మన్
* సంభాషణలు: కదర్ ఖాన్
* ఛాయాగ్రహణం: కాకా ఠాకూర్
* కూర్పు: వామన్ భోంస్లే, గురుదత్ శిరళి
* నిర్మాణ సంస్థ: రతన్ పిక్చర్స్

## నిర్మాణం
ఈ చిత్రంలో కమల్ హాసన్ కథానాయకుడిగా నటించడంతోపాటు, ఈ చిత్రంలోని ఒక పాటలో "యధువంశ సుధాంబుధి చంద్ర" సన్నివేశానికి నృత్య దర్శకత్వం వహించాడు.

## మూలాలు

## ఇతర లంకెలు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
ఎట్టుమనూర్ మహాదేవర్ దేవాలయం

**ఎట్టుమనూర్ మహాదేవర్ దేవాలయం** కేరళ రాష్ట్రంలో కొట్టాయం జిల్లాలోని ఎట్టుమనూర్‌లో ఈ దేవాలయం ఉంది. ఈ దేవాలయంలో పరమేశ్వరుడు మహదేవునిగా భక్తులకు దర్శనమిస్తాడు.

## స్థల పురాణం
పూర్వం ఖార అనే రాక్షసుడు ఈశ్వరభక్తుడు. ఘోర తపస్సు చేసి ఆ శంభుని నుంచి మూడు శివలింగాలను పొందుతాడు. వీటిని తీసుకువెళ్లే సమయంలో ఒకటిని పళ్లతో ఉంచుకొని మిగిలిన వాటిని రెండు చేతులతో పట్టుకుంటాడు. అనంతరం వరుసగా కడుతురుత్తి, వైకొం, ఎట్టుమనూర్‌లో ప్రతిష్ఠిస్తాడు. తరువాత జింక అవతారం దాల్చి ఎట్టుమనూర్‌లో స్వామి సేవలో తరిస్తాడు. ఆయన భక్తికి మెచ్చిన లయకారకుడు జింక రూపంలో ఉన్న ఖారుడిని ఎత్తుకొంటాడు. సాక్షాత్తు పరమేశ్వరుడు భక్తుని కోసం కైలాసం నుంచి విచ్చేసిన ప్రదేశం కావడంతో ఎట్టుమనూర్‌ దివ్యక్షేత్రంగా శోభిల్లుతోంది.

## దేవాలయ విశేషాలు
మహదేవునికి ట్రావన్‌కూర్‌ రాజ్య స్థాపకుడు తిరునాళ్‌ మార్తాండవర్మ బంగారుతో చేసిన ఎనిమిది ఏనుగుల విగ్రహాలను కానుకలుగా సమర్పించాడు.
వీటిలో ఏడు ఏనుగుల విగ్రహాలు రెండు అడుగుల ఎత్తుఉంటాయి. మరో ఏనుగు ఒక్క అడుగు ఎత్తులో ఉంటుంది. అందుకనే వీటిని ఎళారా పొన్నన అంటారు. మలయాళంలో ఎళారా అంటే ఏడున్నర అని అర్థం. పొన్నన అంటే బంగారు ఏనుగు అని. ప్రతి ఏటా జరిగే ఉత్సవాల్లో వీటిని ప్రదర్శస్తారు.

## ఉత్సవాలు
ప్రతి సంవత్సరం ఫిబ్రవరి-మార్చిలో ఉత్సవాలు నిర్వహిస్తారు. ఉత్సవాల్లో ఎనిమిది, పదోరోజున బంగారు ఏనుగులతో ఊరేగింపు జరుపుతారు. వేడుకల్లో భాగంగా అలంకరించిన ఏనుగులతో పాటు బంగారు ఏనుగుల విగ్రహాలను భక్తుల సందర్శనకు తీసుకువస్తారు.
## ఆలయ శిల్పకళ
ఆలయాన్ని కేరళ వాస్తురీతికి అనుగుణంగా నిర్మించారు. ఆలయ ప్రాంగణంలో గోడలపై వేసిన చిత్రాలు అద్భుతంగా ఉంటాయి.
అందర్ని అలరిస్తాయి. శివతాండవం చేస్తున్న చిత్రం ధ్వజస్తంభంపై వృషభమూర్తి బొమ్మను చూడవచ్చు.
## రవాణా సౌకర్యం
*రైల్వేస్టేషన్‌: కొట్టాయం నుంచి 11 కి.మీ. దూరంలో ఉంది. కొట్టాయం చేరుకొని ఆటోలు, బస్సుల ద్వారా చేరుకోవచ్చు.
*రోడ్డుమార్గం: దేశంలోని అన్నిప్రాంతాలనుంచి కొట్టాయానికి రోడ్డు మార్గముంది.
*విమానాశ్రయం: కొచ్చిలోని విమానాశ్రయంలో దిగి అక్కడ నుంచి వాహనాల్లో చేరుకోవచ్చు. దూరం 77 కి.మీ.

## మూలాలు

వర్గం:హిందూ దేవాలయాలు
ఆర్మీ కాలేజ్ ఆఫ్ మెడికల్ సైన్సెస్

**ఆర్మీ కాలేజ్ ఆఫ్ మెడికల్ సైన్సెస్** (**ACMS న్యూఢిల్లీ**) అనేది గురు గోవింద్ సింగ్ ఇంద్రప్రస్థ విశ్వవిద్యాలయంతో అనుబంధంగా ఉన్న ఒక భారతీయ వైద్య కళాశాల. భారతీయ సైన్యం యొక్క ఆర్మీ వెల్ఫేర్ ఎడ్యుకేషన్ సొసైటీ (AWES) దీనికి మద్దతు ఇస్తుంది. ఇది న్యూఢిల్లీలోని బేస్ హాస్పిటల్ ఢిల్లీ కాంట్ సమీపంలో ఉంది. ఈ కళాశాలకు విద్యార్థుల వార్షిక బ్యాచ్ 100.

## మూలాలజాబితా

వర్గం:వైద్య కళాశాలలు
తెలంగాణ రాష్ట్ర విశిష్ట మహిళా పురస్కారాలు-2020

**తెలంగాణ రాష్ట్ర విశిష్ట మహిళా పురస్కారం** తెలంగాణ రాష్ట్ర మహిళా, శిశు సంక్షేమ శాఖ, తెలంగాణ రాష్ట్ర భాషా సాంస్కృతిక శాఖల ఆధ్వర్యంలో తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు అందజేసే పురస్కారం. గౌరమ్మను గంగలో పూజించే బతుకమ్మ సాక్షిగా.. దుర్గమ్మను నైవేద్యంతో పూజించే బోనం సాక్షిగా.. స్త్రీలను గౌరవించుకోవడం, సత్కరించుకోవడం తెలంగాణ రాష్ట్ర సంప్రాదాయం. స్వతంత్ర భారతంలో ఏ రాష్ట్రంలో లేని విధంగా తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు ప్రత్యేక పురస్కారాలు అందజేస్తుంది.

2020 పురస్కారాల్లో భాగంగా వివిధ రంగాల్లో సత్తా చాటుతున్న తెలంగాణ రాష్ట్రానికి చెందిన ప్రతిభామూర్తుల్లో 20 కేటగిరీలకుగాను 30 మందిని రాష్ట్ర ప్రభుత్వం ఉత్తమ మహిళలుగా ఎంపిక చేసింది. వీరికి 2020, మార్చి 8న అంతర్జాతీయ మహిళా దినోత్సవం రోజున హైదరాబాదులోని రవీంద్రభారతిలో లక్ష రూపాయల నగదు పురస్కారంతో సత్కరించడం జరిగింది. ఈ కార్యక్రమంలో కేంద్ర హోంశాఖ సహాయ మంత్రి జి.కిషన్ రెడ్డి, గిరిజనాభివృద్ధి, స్త్రీ, శిశు సంక్షేమ శాఖ మంత్రి సత్యవతి రాథోడ్, పశుసంవర్ధక, మత్స్య, పాడిపరిశ్రమాభివృద్ధి, సినిమాటోగ్రఫీ శాఖ మంత్రి తలసాని శ్రీనివాస్ యాదవ్, విద్యాశాఖ మంత్రి సబితా ఇంద్రారెడ్డి, ఎక్సైజ్, క్రీడలు, యువజన సర్వీసులు, పర్యాటక, సాంస్కృతిక, పురావస్తు శాఖ మంత్రి వి. శ్రీనివాస్‌ గౌడ్‌, మహిళా-శిశు సంక్షేమ శాఖ ప్రత్యేక కార్యదర్శి దివ్యదేవరాజన్‌, సాంస్కృతిక శాఖ సంచాలకుడు మామిడి హరికృష్ణ, మీర్‌పేట్‌ మేయర్‌ దుర్గ దీప చౌహాన్‌, సంగారెడ్డి మేయర్‌ మంజుశ్రీ, కార్పోరేటర్లు తదితరులు పాల్గొని పురస్కారాలు అందజేశారు.

## పురస్కార గ్రహీతలు

## ఇవికూడా చూడండి
# తెలంగాణ రాష్ట్ర విశిష్ట మహిళా పురస్కారాలు-2017
# తెలంగాణ రాష్ట్ర విశిష్ట మహిళా పురస్కారాలు-2018
# తెలంగాణ రాష్ట్ర విశిష్ట మహిళా పురస్కారాలు-2019

## మూలాలు

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు
వర్గం:పురస్కార గ్రహీతలు
ఇంటిని దిద్దిన ఇల్లాలు

***ఇంటిని దిద్దిన ఇల్లాలు*** 1978 మే 12న విడుదలైన తెలుగు డబ్బింగ్ సినిమా.ఆయిరతిల్ ఒరుతి అనే పేరుతో 1975లో వెలువడిన తమిళ సినిమా దీని మాతృక. నందన్ చిత్ర పతాకంపై దోనేపూడి రమేష్ నిర్మించిన ఈ సినిమాకు ఎ.మణి దర్శకత్వం వహించాడు. కె.ఆర్.విజయ, సుజాత, కమలహాసన్ ప్రధాన తారాగణంగా నిర్మించిన ఈ సినిమాకు కె.చక్రవర్తి సంగీతాన్నందించాడు.

## తారాగణం

* కె. ఆర్. విజయ జనకిగా
* కె. బాలాజీ గోపిగా
* శ్రీకాంత్ సతీష్ గా
* సుజాత లక్ష్మిగా
* కమల్ హాసన్ కమల్ గా
* జయసుధ సుధగా
* తెంగై శ్రీనివాసన్ కబలిశ్వరన్
* మనోరమ సింగారిగా
* సురులి రాజన్ శివకోలుంతుగా
* ఎ. శకుంతల
* ఎస్. వి. రామదాస్ పరాంతమాన్ (అతిథి పాత్ర)
* సుకుమారి పోలీసు జైలర్‌గా (అతిథి పాత్ర)
* ఎస్. ఎ. అశోకన్ (అతిథి పాత్ర)

## సాంకేతిక వర్గం

* దర్శకత్వం: అవినాషి మణి
* నిర్మాత: దోనేపూడి రమేష్
* సంగీతం: కె.చక్రవర్తి 
* విడుదల:12:05:1978.

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:జయసుధ నటించిన సినిమాలు
వర్గం:సుజాత నటించిన సినిమాలు
వర్గం:కె.ఆర్.విజయ నటించిన సినిమాలు
అటల్ బిహారీ వాజ్‌పేయి ఇన్స్టిట్యూట్ ఆఫ్ మెడికల్ సైన్సెస్

**అటల్ బిహారీ వాజ్‌పేయి ఇన్స్టిట్యూట్ ఆఫ్ మెడికల్ సైన్సెస్** (పూర్వపు నామము - **పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ ఎడ్యుకేషన్ అండ్ రీసెర్చ్, న్యూఢిల్లీ**) అనేది న్యూఢిల్లీలోని డాక్టర్ రామ్ మనోహర్ లోహియా హాస్పిటల్‌ వద్ద ఉన్న ఒక ఉన్నత వైద్య శిక్షణ, పరిశోధనా సంస్థ. ఇది గురు గోవింద్ సింగ్ ఇంద్రప్రస్థ విశ్వవిద్యాలయానికి అనుబంధంగా ఉంది.

ఇది 2009 లో పోస్ట్ గ్రాడ్యుయేషన్, సూపర్ స్పెషలైజేషన్ కాలేజీగా స్థాపించబడింది. తదుపరి 2019 లో బ్యాచ్ కి 100 మంది విద్యార్థుల సామర్థ్యంతో అండర్ గ్రాడ్యుయేట్ కోర్సు (MBBS) ప్రారంభమయ్యింది.

## మూలాలజాబితా

వర్గం:వైద్య కళాశాలలు
యూనివర్శిటీ కాలేజ్ ఆఫ్ మెడికల్ సైన్సెస్

యూనివర్శిటీ కాలేజ్ ఆఫ్ మెడికల్ సైన్సెస్ ను 1971 లో స్థాపించారు.  అర్హత సాధించిన ప్రతి విద్యార్థికి వైద్య విద్యను అందించాలని ఆరోగ్య మంత్రిత్వ శాఖ ప్రతిపాదించింది. ఢిల్లీలో రెండు వైద్య కళాశాలలు MAMC, LHMC ఉన్నప్పటికీ, పలువురు విద్యార్థులకు వైద్య విద్య చదివే అవకాశం లభించలేదు. 1971 లో ఢిల్లీ విశ్వవిద్యాలయం ఉత్తర ప్రాంగణం ‌లోని తాత్కాలిక కెమిస్ట్రీ విభాగంలో కొత్త కళాశాల కోసం తరగతులు ప్రారంభమయ్యాయి. 125 మంది విద్యార్థులను సఫ్దర్‌జంగ్ ఆసుపత్రి లోను, మరో 50 మంది విద్యార్థులను ఉత్తరప్రదేశ్‌ మీరట్‌లోని లాలా లాజ్‌పత్ రాయ్ మెమోరియల్ మెడికల్ కాలేజీ లోనూ ప్రాక్టికల్స్ కోసం పంపారు. కొంతకాలం తర్వాత, యుసిఎంఎస్ ను దక్షిణ ఢిల్లీ లోని సఫ్దర్‌జంగ్ ఆసుపత్రికి తరలించారు. 1986 లో, యుసిఎంఎస్ దిల్షాద్ గార్డెన్ వద్ద ఉన్న ప్రస్తుత ప్రదేశానికి వెళ్లి గురు తేగ్ బహదూర్ ఆసుపత్రితో అనుబంధం పెట్టుకుంది. **యూనివర్శిటీ కాలేజ్ ఆఫ్ మెడికల్ సైన్సెస్** (**యుసిఎంఎస్**) అనేది భారతదేశంలోని ఢిల్లీలోని ఒక వైద్య కళాశాల. ఇది ఢిల్లీ విశ్వవిద్యాలయంతో అనుబంధంగా ఉంది. ఇది గురు తేగ్ బహదూర్ ఆసుపత్రితో సంబంధం కలిగి ఉంది, ఇది బోధనా ఆసుపత్రిగా పనిచేస్తుంది.

## చరిత్ర
యూనివర్శిటీ కాలేజ్ ఆఫ్ మెడికల్ సైన్సెస్ ను 1971 లో స్థాపించారు.  అర్హత సాధించిన ప్రతి విద్యార్థికి వైద్య విద్యను అందించాలని ఆరోగ్య మంత్రిత్వ శాఖ ప్రతిపాదించింది. ఢిల్లీలో రెండు వైద్య కళాశాలలు MAMC, LHMC ఉన్నప్పటికీ, పలువురు విద్యార్థులకు వైద్య విద్య చదివే అవకాశం లభించలేదు. 1971 లో ఢిల్లీ విశ్వవిద్యాలయం ఉత్తర ప్రాంగణం ‌లోని తాత్కాలిక కెమిస్ట్రీ విభాగంలో కొత్త కళాశాల కోసం తరగతులు ప్రారంభమయ్యాయి. 125 మంది విద్యార్థులను సఫ్దర్‌జంగ్ ఆసుపత్రి లోను, మరో 50 మంది విద్యార్థులను ఉత్తరప్రదేశ్‌ మీరట్‌లోని లాలా లాజ్‌పత్ రాయ్ మెమోరియల్ మెడికల్ కాలేజీ లోనూ ప్రాక్టికల్స్ కోసం పంపారు. కొంతకాలం తర్వాత, యుసిఎంఎస్ ను దక్షిణ ఢిల్లీ లోని సఫ్దర్‌జంగ్ ఆసుపత్రికి తరలించారు. 1986 లో, యుసిఎంఎస్ దిల్షాద్ గార్డెన్ వద్ద ఉన్న ప్రస్తుత ప్రదేశానికి వెళ్లి గురు తేగ్ బహదూర్ ఆసుపత్రితో అనుబంధం పెట్టుకుంది.  

2006 ఏప్రిల్ 5 న, భారత మానవ వనరుల శాఖ ఐఐటిలు, ఐఐఎంలు, ఎన్ఐటిలు, ఎయిమ్స్, యుసిఎంఎస్, జవహర్‌లాల్ ఇన్స్టిట్యూట్ ఆఫ్ పోస్ట్ గ్రాడ్యుయేట్ మెడికల్ ఎడ్యుకేషన్ అండ్ రీసెర్చ్ మహారాజా అగ్రసేన్ మెడికల్ కాలేజీతో సహా కేంద్ర సంస్థలలో ఇతర వెనుకబడిన వర్గాలకు 27% చొప్పున రిజర్వేషన్లను ప్రవేశపెట్టాలని ప్రభుత్వం ఉద్దేశించినట్లు ప్రకటించింది. రిజర్వేషన్ల విధానం గురించి ఆందోళన చెందుతున్న విద్యార్థులు (యుసిఎంఎస్ విద్యార్థులతో సహా) దీనిని రాజకీయ జిమ్మిక్కుగా భావించి యూత్ ఫర్ ఈక్వాలిటీ అనే నిరసన వేదికను ప్రారంభించారు. 

## ప్రాంగణం

యుసిఎంఎస్‌కు భారీ ప్రాంగణం ఉంది, ఇందులో గురు తేజ్ బహదూర్ హాస్పిటల్ (జిటిబి) ఉంది. 1000 పడకలతో జిటిబి ఆసుపత్రి శిక్షణా ఆసుపత్రిగా పనిచేస్తుంది.  ఇందులో సెంట్రల్ వర్క్‌షాప్, యానిమల్ హౌస్, హాస్పిటల్ లాబొరేటరీ సర్వీసెస్ యూనిట్, హాస్టల్, మెడికల్ ఇలస్ట్రేషన్ అండ్ ఫోటోగ్రఫీ, మెడికల్ ఎడ్యుకేషన్ యూనిట్, స్కిల్ ల్యాబ్, క్యాంటీన్ వంటి సౌకర్యాలున్నాయి.  కళాశాలలో ఆడియో-వీడియో, టెలిమెడిసిన్, ఎలక్ట్రానిక్ అసెస్‌మెంట్ వంటి సాంకేతిక సౌకర్యాలు ఉన్నాయి.  

## మూలాలజాబితా

వర్గం:వైద్య కళాశాలలు
ఉమా గజపతి రాజు

**ఉమా రమేష్ శర్మ** భారత పార్లమెంటు సభ్యురాలు. 

ఆమె కేరళలోని పాల్ఘాట్‌లో 1953 నవంబరు17 న జన్మించింది. ఆమె మద్రాస్ విశ్వవిద్యాలయంలో చదువుకుంది. ఆమె పూసపాటి ఆనంద గజపతి రాజును 1971 ఆగస్టు 18 న వివాహం చేసుకుంది. వారికి ఇద్దరు కుమార్తెలు. ఆమె ఆనంద గజపతిరాజుతో 1989 లో విడాకులు తీసుకుంది. ఆమె 1991 లో చిత్రనిర్మాత రమేష్ శర్మను వివాహం చేసుకుంది. ఆనంద గజపతి రాజు 2016 లో మరణించాడు.

ఆమె రాజకీయ నాయకురాలు, సామాజిక కార్యకర్త. ఆమె ఒక సంవత్సరం ఆంధ్రప్రదేశ్ కాంగ్రెస్ కమిటీకి జాయింట్ సెక్రటరీగా వ్యవహరించింది. ఉమా అప్పటి భర్త ఆనంద గజపతి రాజు, ఆంధ్రప్రదేశ్‌ లోణి ఎన్‌.టి. రామారావు మంత్రిత్వ శాఖలో మంత్రిగా ఉన్నారు. అదే సంవత్సరంలో లోక్‌సభ ఎన్నికలలో ఉమా విజయవంతంగా పోటీ చేయడానికి ముందు 1989 లో తెలుగుదేశం పార్టీకి రాజీనామా చేసి కాంగ్రెస్‌లో చేరాడు.  ఆమె 1989 లో 9 వ లోక్‌సభలో విశాఖపట్నం (లోక్‌సభ నియోజకవర్గం) నుండి భారత జాతీయ కాంగ్రెస్ సభ్యురాలిగా ఎన్నికయింది. . ఆమె 1990 లో సమాచార, ప్రసార మంత్రిత్వ శాఖ కన్సల్టేటివ్ కమిటీ సభ్యురాలిగా పనిచేసింది. 1991 లోక్‌సభ ఎన్నికలలో ఆమె విశాఖపట్నంలో టిడిపి అభ్యర్థిగా రెండవ స్థానంలో నిలిచింది.

ఆమె అఖిల భారత మహిళా హాకీ సమాఖ్య ఉపాధ్యక్షురాలు; వైస్ చైర్‌పర్సన్, ఆర్గనైజింగ్ కమిటీ, ఫ్రీడమ్ రన్, మారథాన్ సభ్యురాలు, నెహ్రూ క్రికెట్ క్లబ్ ఉపాధ్యక్షురాలు, నేషనల్ ఇనిస్టిట్యూట్ ఆఫ్ సోషల్ యాక్షన్, నేషనల్ రెడ్ క్రాస్ సొసైటీకి ఉపాధ్యక్షురాలు;

వరద, కరువు సహాయక చర్యలు, అనాథాశ్రమ కార్యకలాపాల ప్రోత్సాహం, పర్యావరణ పరిరక్షణ, మలేరియా నిర్మూలన కార్యక్రమాలపై ఆమె ఆసక్తి కలిగి ఉండేది.

ఆమె ట్రేడ్ ఫెయిర్ అథారిటీ ఆఫ్ ఇండియా డైరెక్టర్; ఇంటర్నేషనల్ ఫిల్మ్ ఫెస్టివల్ కోసం ఫిల్మ్ ఫెస్టివల్-1989 సెలెక్షన్ కమిటీ సభ్యురాలు, సాంస్కృతిక ఉప కమిటీ సభ్యురాలు, నెహ్రూ అమలు కమిటీకి సభ్యురాలు. ఆమె 1989 లో మూవింగ్ పిక్చర్ కో ఇండియా లిమిటెడ్ బోర్డులో చేరి 2010 లో బోర్డుకి రాజీనామా చేసింది. ఇండియా దిస్ వీక్ అని పిలువబడే దూరదర్శన్ ప్రైమ్ టైమ్ న్యూస్ ప్రోగ్రాం నకు ఆమె 8 సంవత్సరాల పాటు యాంకర్. ఆమె భర్త రమేష్ శర్మ దర్శకత్వం వహించిన "మ్మీ నామినేటెడ్ చిత్రం "ది జర్నలిస్ట్ అండ్ జిహాదీ- ది మర్డర్ ఆఫ్ డేనియల్ పెర్ల్"తో సహా అనేక పురస్కారాలు గెలుచుకున్న డాక్యుమెంటరీలకు ఎక్సెక్ ప్రొడ్యూసర్.

ఆమె కుమార్తె సంచయిత రాజు 2018 లో బిజెపి న్యూఢిల్లీ విభాగంలో ప్రతినిధిగా నియమితులయింది.  

## మూలాలు

## బాహ్య లింకులు

* లోక్సభ వెబ్‌సైట్‌లో ఉమా గజపతి రాజు బయోడేటా.

వర్గం:1951 జననాలు
వర్గం:జీవిస్తున్న ప్రజలు
వర్గం:9వ లోక్‌సభ సభ్యులు
సికింద్రాబాద్ సి.ఐ.డి.

**సికింద్రాబాద్ సి.ఐ.డి.** 1971, డిసెంబర్ 9న విడుదల అయిన డబ్బింగ్ సినిమా. 1970లో విడుదలైన తమిళ సినిమా తలైవన్ దీని మూలం. వి.ఎస్.ప్రొడక్షన్స్ పతాకంపై కోమల కృష్ణారావు నిర్మించిన ఈ సినిమాకు పి.ఎ.థామస్ దర్శకత్వం వహించాడు. ఎం.జి.రామచంద్రన్, వాణిశ్రీ ప్రధాన తారాగణంగా నటించినఈ సినిమాకు పామర్తి సంగీతాన్నందించాడు/

## సాంకేతికవర్గం
* దర్శకత్వం:పి.ఎ.థామస్
* సంగీతం: పామర్తి
* రచన: కోమల కృష్ణారావు
* నిర్మాత: కోమల కృష్ణారావు
* ఛాయాగ్రహణం: పిఎస్.నాగప్ప
* కూర్పు: వి.రాజగోపాల్
* కథ: ఎ.అబ్దుల్ ముతాలిబ్, 
* సంభాషణలు: ఆర్.కె.షణ్ముగం

## తారాగణం
* ఎం.జి. రామచంద్రన్ - కిశోర్
* వాణిశ్రీ
* నగేష్
* నంబియార్ - కాలనాగు
* జ్యోతిలక్ష్మి
* అశోకన్
* ఒ.ఎ.కె.దేవర్
* మనోరమ
* జి.శకుంతల
* రామదాసు
* రుక్మిణి
* జయభారతి
## మూలాలు

వర్గం:ఎం.జి.రామచంద్రన్ నటించిన సినిమాలు
వర్ధమాన్ మహావీర్ వైద్య కళాశాల

**వర్ధమాన్ మహావీర్ వైద్య కళాశాల** (**వర్ధమాన్ మహావీర్ మెడికల్ కాలేజ్**) (**విఎంఎంసి**) అనేది న్యూఢిల్లీలోని ఒక వైద్య కళాశాల. ఇది వైద్య విద్య కోసం ప్రసిద్ధ సఫ్దర్‌జాంగ్ ఆసుపత్రితో జతచేయబడింది. ఈ కళాశాల గురు గోవింద్ సింగ్ ఇంద్రప్రస్థ విశ్వవిద్యాలయం కింద నడుస్తుంది. వర్ధమాన్ మహావీర్ మెడికల్ కాలేజ్ నవంబరు 2001 లో సఫ్దర్జంగ్ హాస్పిటల్ లో స్థాపించబడింది. (సఫ్దర్జంగ్ హాస్పిటల్ భారతదేశంలోని అతిపెద్ద ఆసుపత్రులలో ఒకటి, ఈ ఆసుపత్రి రెండవ ప్రపంచ యుద్ధ సమయంలో ప్రారంభమైంది) 

## మూలాలజాబితా

వర్గం:వైద్య కళాశాలలు
పిఠాపురం నాగేశ్వరరావు పాడిన తెలుగు సినిమా పాటల జాబితా

**[[పిఠాపురం నాగేశ్వరరావు]]** భారతీయ సినిమా నేపథ్యగాయకుడు. ఇతడు తెలుగు, తమిళ, కన్నడ, హిందీ, సింహళ భాషలలో సుమారు 7వేల పాటలు పాడాడు. ఇతడు మంగళసూత్రం సినిమాలో తొలి పాట పాడగా, బొమ్మరిల్లు సినిమాలో చివరి సారిగా పాడాడు. ఈ క్రింది పట్టికలో పిఠాపురం నాగేశ్వరరావు తెలుగు సినిమాల కోసం గానం చేసిన పాటలు, పద్యాల వివరాలు ఉన్నాయి.

వర్గం:జాబితాలు
వర్గం:సినిమా జాబితాలు
ఉప్పెన (సినిమా)

**ఉప్పెన** 2021 లో విడుదలైన తెలుగు సినిమా. సుకుమార్ రైటింగ్స్, మైత్రి మువీ మేకర్స్ లు సంయుక్తంగా నిర్మించిన ఈ సినిమాకు సానా బుచ్చిబాబు దర్శకత్వం వహించాడు.  ఈ చిత్రం ద్వారా పంజా వైష్ణవ్ తేజ్, కృతుశెట్టిలు పరిచయమయ్యారు. ఈ చిత్రంలో విజయ్ సేతుపతి ప్రధాన పాత్రలో నటిస్తున్నాడు. ఈ సినిమాకు దేవీశ్రీ ప్రసాద్ సంగీతాన్నందించాడు. ఈ సినిమా 14 ఏప్రిల్ 2021న నెట్‌ఫ్లిక్స్‌ విడుదలైంది.

69వ జాతీయ చలనచిత్ర అవార్డ్స్‌లో ఈ సినిమా జాతీయ ఉత్తమ తెలుగు సినిమాగా జాతీయ అవార్డుకు ఎంపికయింది.

## తారాగణం

* ఆసిగా వైష్ణవ్‌ తేజ్‌
* సంగీత శృతిగా కృతి శెట్టి
*  విజయ్​ సేతుపతి  శేష రాయణం \ రాయణంగా
*  గాయత్రి జయరామన్  సంగీత తల్లిగా 
* రాజ్‌శేఖర్ అన్నింగి
* మాస్టర్ రాఘవన్ యువ ఆసి  
* సాయిచంద్ 
* మావిళ్ శైలజ 
* గాయత్రి జయరామన్
* మహదేవన్ 
* రాజీవ్ కనకాల 
* కంచర పాలెం రాజు 
* నాగ మహేష్ 
* జయకృష్ణ 
* రవివర్మ .

## కథ
ఆశీ (వైష్ణవ్ తేజ్) ఉప్పాడ గ్రామంలోని మత్య్సకార కుటుంబానికి చెందిన సాధారణ యువకుడు.తండ్రి చేసే చేపల వ్యాపారానికి సహాయం చేస్తూ ఉంటాడు. ఉప్పాడ గ్రామానికి గ్రామ పెద్ద, రాయణం (విజయ సేతుపతి) తన కూతురు బేబమ్మ అలియాస్‌ సంగీత (కృతి శెట్టి). ఆశీ (వైష్ణవ్ తేజ్)చిన్నప్పటి నుంచి బేబమ్మను ప్రేమిస్తుంటాడు. కానీ ఈ విషయం బేబమ్మకు తెలియదు. మరోవైపు రాయణానికి పరువు అంటే ప్రాణం. పరువు కోసం ఎంతటి దారుణానికికైనా పాల్పడుతాడు.తన కూతురు ఎక్కడ ప్రేమలో పడి తన పరువు తీస్తుందనే భయంతో కుర్రాళ్ల గాలి తగలకుండా ఉమెన్స్‌ కాలేజీలో జాయిన్‌ చదివిస్తాడు.తన కూతురు కోసం స్పెషల్‌గా గ్రామానికి ఓ బస్సును కూడా వేయిస్తాడు. అయినప్పటికీ కొన్ని కారణాల వల్ల బేబమ్మ ఆశీతో ప్రేమలో పడిపోతుంది. ఈ విషయం రాయణానికి తెలిసి తన కూతురు బేబమ్మను కట్టడి చేసే ప్రయత్నం చేస్తాడు. దీంతో బేబమ్మ ఆశీతో కలిసి లేచిపోతుంది.కానీ కొన్ని ఊహించని పరిణామాల రీత్యా కథ మరో విధంగా మలుపు తిరుగుతుంది. చివరకు ఈ జంట ఎలా ఒక్కటైందనేదే మిగతా కథ.

## సాంకేతిక వర్గం

* సమర్పణ: అనిల్ సుకర
* రచన, దర్శకత్వం: సానా బుచ్చిబాబు
* సంగీతం: దేవిశ్రీ ప్రసాద్

## సంగీతం-పాటలు

## మూలాలు

## బాహ్య లంకెలు
* 

వర్గం:2021 తెలుగు సినిమాలు
వర్గం:కృతి శెట్టి నటించిన సినిమాలు
వర్గం:విజయ్ సేతుపతి నటించిన సినిమాలు
వర్గం:భారత జాతీయ చలనచిత్ర పురస్కార విజేతలు
వర్గం:దేవిశ్రీ ప్రసాద్ సంగీతం అందించిన సినిమాలు
యాద్‌గార్

***యాద్‌గార్*** 1984 లో విడుదలైన, హిందీ నుండి తెలుగు లోకి అనువదించిన సినిమా. కమల్ హాసన్, పూనం ధిల్లాన్, సంజీవ్ కుమార్ నటించాగా దాసరి నారాయణరావు దర్శకత్వం వహించిన సినిమా ఇది. సంగీతం బప్పి లాహిరి

## కథ
కమల్ హాసన్ భయంకరమైన అబద్దాలకోరు; అతను తన గ్రామంలోని ప్రతిఒక్కరికీ డబ్బు కోసం అబద్ధం చెప్పేవాడు. ఒక రోజు ఒక గ్రామంలో జరిగిన ఒక కార్యక్రమంలో మంటలు చెలరేగి, అతని తండ్రి తీవ్రంగా గాయపడతాడు. అతను తన తండ్రిని కాపాడటానికి సహాయం చేయమని డాక్టరును ఇతర గ్రామస్తులనూ ఒప్పించటానికి ప్రయత్నిస్తాడు. కాని అతని అబద్ధాల కారణంగా ఎవరూ అతనిని నమ్మరు. చివరికి, వైద్యం అందనందున తండ్రి మరణిస్తాడు. మరుసటి రోజు అతను పెళ్ళైన తన సోదరి ఇంట్లో తేలతాడు. ఇంటి పనులలో సహాయం చేస్తే, అతన్ని ఇంట్లో ఉండనిస్తామని అత్తింటివారు చెబుతారు. కాని అతను పూర్తి సమయం పనివాడైపోతాడు. తినడానికి పాచిపోయిన తిండి పెడతారు. ఒక రోజు, అతని మామగారు ప్రమాదానికి గురైనప్పుడు, మొత్తం కుటుంబానికి అతడు చెడు శకునమయ్యాడని నిందిస్తారు. మరుసటి రోజు అతన్ని కిరాణా సామాగ్రి కొనడానికి పంపినప్పుడు, అతను ఒక గుడ్డి మహిళను దుండగుల నుండి రక్షిస్తాడు. కొన్న పచారీ వస్తువులన్నింటినీ కోల్పోతాడు. అతను ఇంటికి వెళ్ళినప్పుడు, అతన్ని తన సొంత సోదరే అతడి కథను నమ్మక, అతన్ని అవమానిస్తుంది. అతను తన కోసం డబ్బు ఖర్చు చేసుకుని ఉంటాడని అనుకుంటుంది. తరువాత, అతను అనుకోకుండా పగలగొట్టిన గడియారాన్ని రిపేరు చేయించే పని పడుతుంది. గడియారం యొక్క ప్రతిరూపాన్ని కొనడానికి డబ్బు కోసం ఒక రేసులో పాల్గొంటాడు. అతను రేసులో గెలిచి గడియారం కొని ఇంటికి తీసుకెళ్ళినప్పుడు అతన్ని అత్తమామలు కొడతారు. కారణం -అతని బావకు ఉద్యోగం పోయింది,అదికూడా ఈ దురదృష్టవంతుడి కారణంగానే. అతని సోదరి దీనిని సహించలేక పోతుంది. తన సోదరుడిని వెళ్లి ఇంటిని విడిచిపెట్టమని అడుగుతుంది.

తాను రక్షించిన గుడ్డి అమ్మాయి తల్లి తీవ్రంగా అనారోగ్యంతో ఉందని అతను తెలుసుకుంటాడు. అందువల్ల అతను ఒక వైద్యుడిని తీసుకువస్తాడు. కానీ చాలా ఆలస్యమై, ఆమె తల్లి చనిపోతుంది. బెట్టింగు, జూదంలో తన ప్రతిదాన్ని కోల్పోతున్న మూఢనమ్మకాల ధనవంతుడైన సంజీవ్ కుమార్కు దశ తిరుగుతుంది. ఒక రోజు అతను పందెం కోసం వెళుతున్నప్పుడు కమల్ హాసన్ ఎదురౌతాడు. అతను తన జీవితంలో మొదటిసారి పందెం గెలిచాడు. అతడు అదృష్టవంతుడని భావించి అతన్ని ఇంటికి తీసుకువెళ్తాడు. సంజీవ్ కుమార్కు పిల్లలు లేనందున, అతను వివిధ లాభదాయక ఒప్పందాల తరువాత కమల్ హాసన్ ను దత్తత తీసుకుంటాడు. కమల్ హాసన్ గుడ్డి అమ్మాయిని వివాహం చేసుకుని, కంటి చూపు కోసం ఆసుపత్రిలో చికిత్స చేయిస్తాడు. ఆమెకు కంటి చూపు తిరిగి వస్తుంది. సంజీవ్ కుమార్ చాలా కాలం తరువాత తండ్రి అవుతాడు. కమల్ హాసన్ తన బావమరిది ఇంట్లో ఇంతకాలం కుళ్ళిన ఆహారాన్ని తినడం వల్ల క్యాన్సర్ వస్తుంది. తరువాత, అతను తన కొత్తగా జన్మించిన సోదరుడికి విషం ఇచ్చాడని నిందపడుతుంది. కాని అతను అప్పటికే క్యాన్సర్‌తో బాధపడుతున్నాడని అతని తల్లికి తెలిస్తే, ఆమె క్షమిస్తుంది. తరువాత, ఆమె సొంత సోదరుడు దోషి అని తేలుతుంది. తరువాత కమల్ హాసన్ తన తల్లిదండ్రుల చేతుల్లోనే మరణిస్తాడు. సినిమా విషాదకరంగా ముగుస్తుంది.

## తారాగణం
* కమల్ హాసన్
* పూనమ్ ధిల్లాన్
* సంజీవ్ కుమార్ 
* జమున

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
గురు గోవింద్ సింగ్ ఇంద్రప్రస్థ విశ్వవిద్యాలయం

**గురు [[గోవింద్ సింగ్]] ఇంద్రప్రస్థ విశ్వవిద్యాలయం** (**జిజిఎస్ఐపియు** లేదా **ఐపి** లేదా **ఐపియు**) (గతంలో **ఇంద్రప్రస్థ విశ్వవిద్యాలయం**) అనేది భారతదేశంలోని ఢిల్లీలో ఉన్న ఒక ప్రభుత్వ రాష్ట్ర విశ్వవిద్యాలయం. దీనిని 1998 లో ఢిల్లీ ప్రభుత్వం బోధన-కమ్-అనుబంధ విశ్వవిద్యాలయంగా స్థాపించింది. యుజిసి చట్టం యొక్క సెక్షన్ 12బి కింద ఈ విశ్వవిద్యాలయాన్ని యూనివర్శిటీ గ్రాంట్స్ కమిషన్ (ఇండియా) గుర్తించింది. దీనిని నేషనల్ అసెస్‌మెంట్ అండ్ అక్రిడిటేషన్ కౌన్సిల్ (NAAC) 'A' గా గ్రేడ్ చేసింది. అంతర్జాతీయ భాషా ప్రమాణాలకు అనుగుణంగా ఇక్కడ బోధనా మాధ్యమం ఇంగ్లీష్ ఉంది.

గురు గోవింద్ సింగ్ ఇంద్రప్రస్థ విశ్వవిద్యాలయం కామన్వెల్త్ విశ్వవిద్యాలయాల సంఘం,  భారత విశ్వవిద్యాలయాల సంఘం,  మెడికల్ కౌన్సిల్ ఆఫ్ ఇండియా, దూర విద్య మండలిలో సభ్యత్వం కలిగివుంది.

## మూలాలజాబితా

వర్గం:విశ్వవిద్యాలయాలు
పల్లె వాణి

**పల్లె వాణి** (బోనాల వాణి) తెలంగాణ రాష్ట్రంకు చెందిన జానపద కళాకారిణి. బోనాలు, బతుకమ్మ, అమ్మవారి జాతర, పోతురాజు, శివసత్తుల నృత్యాలు ప్రదర్శించే పల్లెవాణి, 2020లో తెలంగాణ ప్రభుత్వం నుండి ఉత్తమ జానపద కళాకారిణిగా తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విషయాలు
హైదరాబాదులో ఉంటూ వివిధ కార్యక్రమాలలో ప్రదర్శనలు చేస్తుంది.

## కళారంగం
నృత్యరంగంలో ‘బోనాల వాణి’గా, నాటక రంగంలో ‘బెలూన్‌ వాణి’గా గుర్తింపు పొందిన పల్లెవాణి, ఇప్పటివరకు మూడు వేలకు పైగా ప్రదర్శనల్లో పాల్గొంది. నృత్య కళాకారిణిగా జాతీయ స్థాయిలో ప్రదర్శనలు ఇవ్వడంతోపాటు పుణ్యక్షేత్రాల్లో నిర్వహించే పండుగల్లో కూడా ప్రదర్శనలు ఇచ్చింది. నాటకరంగంలో జాతీయ స్థాయిలో రెండుసార్లు ఉత్తమనటిగా, ఉమ్మడి ఆంధ్రప్రదేశ్ రాష్ట్రస్థాయి నాటిక పోటీల్లో 15సార్లు ఉత్తమనటిగా అవార్డులు అందుకుంది.

### నృత్య రూపకాలు
# మోహినీ భస్మాసుర
# గిరిజాకళ్యాణం
# గంగాగౌరీ సంవాదం
# గౌతమబుద్ధ
# భక్తకన్నప్ప
# మహిషాసుర మర్ధిని

## పురస్కారాలు
# తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2020 మార్చి 8.

## మూలాలు

వర్గం:తెలంగాణ కళాకారులు
వర్గం:తెలుగు రంగస్థల నటీమణులు
వర్గం:విశిష్ట మహిళా పురస్కార గ్రహీతలు
వర్గం:హైదరాబాదు రంగస్థల నటీమణులు
కేవీఆర్ మహేంద్ర

**కేవీఆర్‌ మహేంద్ర** (జ. మార్చి 11) తెలుగు సినిమా దర్శకుడు, రచయిత. 2019లో వచ్చిన దొరసాని సినిమాతో దర్శకుడిగా తెలుగు సినిమారంగంలోని అడుగుపెట్టాడు.

## జననం
మహేంద్ర, మార్చి 11న వరంగల్ పట్టణ జిల్లా, హసన్‌పర్తి మండలం లోని జైగిరి గ్రామంలో జన్మించాడు.

## సినిమారంగ ప్రస్థానం
2002లో పీపుల్స్ భారతక్క సినిమా ద్వారా సినిమారంగం ప్రవేశ చేసిన మహేంద్ర, ఆ తరువాత కొన్ని సినిమాలకు కో-డైరెక్టర్ గా పనిచేశాడు. మహేంద్ర తెలంగాణ ఉద్యమం నేపథ్యంపై 'నిశీధి' పేరుతో లఘుచిత్రాన్ని తీశాడు. ఆ లఘుచిత్రం పలు అంతర్జాతీయ చలన చిత్రోత్సవ వేదికల్లో ప్రదర్శించబడటమేకాకుండా 18 దేశాలనుంచి 39 జాతీయ, అంతర్జాతీయ అవార్డులును అందుకుంది. ఇండోర్ అంతర్జాతీయ చలన చిత్రోత్సవంలో ఉత్తమ దర్శకుడు అవార్డు, పూణే అంతర్జాతీయ చలన చిత్రోత్సవంలో ఉత్తమ సినిమాటోగ్రాఫర్ అవార్డును గెలుచుకుంది. 21వ కోల్‌కతా అంతర్జాతీయ చలన చిత్రోత్సవంలో 60 దేశాల నుండి వచ్చిన 2500 చిత్రాలలో నిశీధి 25వ స్థానంలో నిలిచింది.

సినిమారంగంలో  మహేంద్ర, తెలంగాణలో 80వ దశకంలో దొరల కాలంలో జరిగిన ఒక నిజజీవిత ప్రేమకథ ఆధారంగా 2019లో దొరసాని సినిమాను రూపొందించాడు. మధుర ఎంటర్‌టైన్మెంట్, బిగ్ బెన్ సినిమాలు సంయుక్త నిర్మాణంలో తెరకెక్కిన ఈ చిత్రంలో విజయ్ దేవరకొండ తమ్ముడు అనంద్ దేవరకొండ, రాజశేఖర్ చిన్నకుమార్తె శివాత్మిక హీరో హీరోయిన్లుగా నటించారు.

### దర్శకత్వం చేసినవి
# నిశీధి (లఘుచిత్రం)
# దొరసాని (2019)
# భరతనాట్యం

## మూలాలు

## ఇతర లంకెలు
*

వర్గం:వరంగల్లు గ్రామీణ జిల్లా వ్యక్తులు
వర్గం:వరంగల్ జిల్లా రచయితలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:వరంగల్లు పట్టణ జిల్లా సినిమా దర్శకులు
చిత్రాంగద (సినిమా)

**చిత్రాంగద** 2017, మార్చి 10న విడుదలైన తెలుగు చలనచిత్రం. జి. అశోక్ దర్శకత్వం వహించిన ఈ చిత్రంలో అంజలి, సాక్షి గులాటి, సప్తగిరి ప్రధాన పాత్రల్లో నటించగా సెల్వగణేష్ సంగీతం అందించాడు. ఈ చిత్రంలో అంజలి ఒక పాట కూడా పాడింది.

## కథా సారాంశం
కాలేజీ ప్రొఫసర్ గా పనిచేస్తూ ఉమెన్స్ హాస్టల్ లో ఉంటున్న చిత్ర (అంజలి) వింతగా ప్రవర్తించడం ప్రారంభిస్తుంది. అది చూసి హాస్టల్ లోని అమ్మాయిలు భయపడుతుంటారు. ఒక హత్యకు సంబంధించిన కల వల్ల తాను ఇలా ప్రవర్తిస్తున్న విషయం తెలుసుకున్న చిత్ర, తన సమస్యని పరిష్కరించుకోవడానికి అక్కడికి వెలుతుంది. ఆ తరువాత ఏం జరిగిందనేది మిగతా కథ.

## నటవర్గం
* అంజలి (చిత్రాంగద)
* సాక్షి గులాటి (సంయుక్త) 
* సప్తగిరి (కుంజుకో బబ్బన్)
* రాజశేఖర్ అనింగి (మాంత్రికుడు) 
* రాజా రవీంద్ర (ప్రిన్సిపాల్)
* సింధు తులానీ (శాలినీదేవి)
* దీపక్ (రవివర్మ)
* జెపి (నీలకంఠ)

## సాంకేతికవర్గం
* దర్శకత్వం: జి. అశోక్
* నిర్మాత: రెహమాన్- గంగపట్నం శ్రీధర్
* రచన సహకారం: కార్తీక్ కె. బోనాల (రచన సహకారం)
* సంగీతం: సెల్వగణేష్, స్వామినాథన్
* ఛాయాగ్రహణం: బాల్‌రెడ్డి.పి
* కూర్పు: ప్రవీణ్ పూడి
* నిర్మాణ సంస్థ, పంపిణీదారు: శ్రీ విఘ్నేష్ కార్తీక్ సినిమా
* డ్యాన్స్: భాను, బందర్ కిరణ్
* పాటలు: శ్రీమణి, అశోక్. జి
* కలరిస్టు: శివకుమార్ బివిఆర్

## విడుదల - స్పందన
ఈ చిత్రం 2017, మార్చి 10న విడుదల అయింది.

**రేటింగ్:**
* టైమ్స్ ఆఫ్ ఇండియా: 2.5/5
* ఇండియాగ్లిట్జ్: 2.5/5

## మూలాలు

## ఇతర లంకెలు
* 

వర్గం:2017 తెలుగు సినిమాలు
శ్రీ వెంకటేశ్వర మెడికల్ కాలేజ్ హాస్పిటల్ అండ్ రీసెర్చ్ సెంటర్

**శ్రీ వెంకటేశ్వర మెడికల్ కాలేజ్ హాస్పిటల్ అండ్ రీసెర్చ్ సెంటర్** (**SVMCH&RC**) అనేది భారతదేశంలోని పుదుచ్చేరిలో ఉన్న ఒక ప్రైవేట్ వైద్య కళాశాల, ఆసుపత్రి. ఈ ప్రాంగణం పాండిచేరి నగరానికి 16 కిలోమీటర్ల దూరంలో ఉన్న అరియూర్‌లో ఉంది. ఈ సంస్థను మెడికల్ కౌన్సిల్ ఆఫ్ ఇండియా, భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖ, పుదుచ్చేరి ప్రభుత్వం గుర్తించాయి. ఇది పాండిచేరి విశ్వవిద్యాలయానికి అనుబంధంగా ఉంది.

## మూలాలజాబితా

వర్గం:వైద్య కళాశాలలు
ఇచ్చాపురం (అయోమయనివృత్తి)

ఇచ్చాపురం పేరుతో ఎక్కువ వ్యాసాలు ఉన్నాయి

* ఇచ్చాపురం - విజయనగరం జిల్లా,కురుపాం మండలానికి చెందిన గ్రామం.
* ఇచ్ఛాపురం - శ్రీకాకుళం జిల్లాకు చెందిన మండల కేంద్రం,అదే మండలానికి చెందిన గ్రామం.
బెంగళూరు వైద్య కళాశాల

**బెంగళూరు వైద్య కళాశాల** (**బెంగళూరు మెడికల్ కాలేజ్**, ప్రస్తుతం **బెంగళూరు మెడికల్ కాలేజ్ అండ్ రీసెర్చ్ ఇన్స్టిట్యూట్** గా పేరు మార్చబడింది, దీనిని **బిఎంసి** అని పిలుస్తారు) అనేది కర్ణాటక ప్రభుత్వంచే నడపబడుతున్న ఒక వైద్య కళాశాల, పరిశోధనా సంస్థ. ఇది బెంగళూరులోని కృష్ణ రాజేంద్ర రోడ్ (KR రోడ్) లో సిటీ మార్కెట్ దగ్గర ఉంది. ఇది ప్రభుత్వ వైద్య కళాశాల. ఇది బెంగళూరులోని రాజీవ్ గాంధీ యూనివర్శిటీ ఆఫ్ హెల్త్ సైన్సెస్ ఆధ్వర్యంలో ఉన్న ఒక స్వయంప్రతిపత్తి సంస్థ. దీని కింద నాలుగు ప్రధాన ఆసుపత్రులు అనేక ఇతర ఆసుపత్రులు ఉన్నాయి.

## మూలాలజాబితా

వర్గం:వైద్య కళాశాలలు
వర్గం:కర్ణాటక వైద్య కళాశాలలు
వంగీపురం నీరజాదేవి

**వంగీపురం నీరజాదేవి** తెలంగాణ రాష్ట్రంకు చెందిన కూచిపూడి నృత్యకారిణి. 2020లో తెలంగాణ ప్రభుత్వం నుండి ఉత్తమ నృత్యకారిణిగా తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విషయాలు
నీరజాదేవి 1968, డిసెంబరు 31న వనపర్తిలో జన్మించింది.

## కళారంగం
1979లో స్వర్ణముఖి పేరుతో ఆర్ట్స్‌ అకాడమీని స్థాపించిన నీరజాదేవి, అనేకమంది ఔత్సాహిక కళాకారులకు కూచిపూడి నృత్యంలో శిక్షణ ఇచ్చింది. 2008లో గిన్నిస్‌ బుక్‌ వరల్డ్‌ రికార్డు సాధించిన నీరజాదేవి ‘నాట్యవిద్యాదరి’, ‘మువ్వలసవ్వడి’ వంటి అవార్డులను అందుకుంది.

## పురస్కారాలు
# తెలంగాణ అవతరణ దినోత్సవం సందర్భంగా తెలంగాణ రాష్ట్ర ఆవిర్భావ పురస్కారాలు - 2015లో కూచిపూడి ఉత్తమ కళాకారిణి అవార్డు - హైదరాబాద్, తెలంగాణ ప్రభుత్వం, 2015 జూన్ 2.
# తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2020 మార్చి 8.
# జి.వి.ఆర్‌. ఆరాధన కల్చరల్‌ ఫౌండేషన్‌ పురస్కారం (మహబూబ్‌నగర్‌, 2016 అక్టోబరు 2) 

## మూలాలు

వర్గం:వనపర్తి జిల్లా మహిళలు
వర్గం:తెలంగాణ కళాకారులు
వర్గం:కూచిపూడి నృత్య కళాకారులు
వర్గం:1968 జననాలు
వర్గం:విశిష్ట మహిళా పురస్కార గ్రహీతలు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
అర్బాజ్ ఖాన్

**అర్బాజ్ ఖాన్** (జ. 1967 ఆగస్టు 4) ఒక భారతీయ సినీ నటుడు, దర్శకుడు, నిర్మాత. ఎక్కువగా హిందీ సినిమాల్లో పనిచేశాడు. కొన్ని ఉర్దూ, తెలుగు, మలయాళం సినిమాల్లో కూడా నటించాడు. మరో నటుడు సల్మాన్ ఖాన్కి తమ్ముడు. 1996 లో తన సినిమా ప్రస్థానం ప్రారంభించి పలు చిత్రాల్లో ముఖ్య పాత్రలు పోషించాడు. 2010 లో వచ్చిన దబాంగ్ చిత్రం ద్వారా అర్బాజ్ ఖాన్ ప్రొడక్షన్స్ అనే సంస్థ స్థాపించి సినీ నిర్మాణ రంగంలోకి అడుగు పెట్టాడు. ఈ సినిమాలో నిజజీవితంలో కూడా తన అన్నయైన సల్మాన్ ఖాన్ కి తమ్ముడిగా నటించాడు. ఈ సినిమా బాలీవుడ్ లో అత్యధిక వసూళ్ళు సాధించిన చిత్రాల్లో ఒకటిగా నిలిచింది. అత్యంత వినోదాత్మక చిత్రంగా జాతీయ పురస్కారాన్ని కూడా అందుకుంది. సోనీ టీవీలో ప్రసారమైన *పవర్ కపుల్* అనే కార్యక్రమానికి వ్యాఖ్యాత కూడా వ్యవహరించాడు. 

## మూలాలు
కల్టివేటర్

**కల్టివేటర్** (**రోటరీ టిల్లర్**) అనేది వ్యవసాయ భూమిని తిరగ దున్నేందుకు ఉపయోగించే ఒక దున్నుడు పరికరం. ఇది నాటడానికి ముందు మట్టిని తవ్వి మెత్తగా చేస్తుంది. ప్రధాన సాగు యంత్రాలలో కల్టివేటర్ ఒకటి. విత్తనాలు నాటడం, కలుపు తొలగింపు కోసం నేల ఉపరితలం సిద్ధం చేయడానికి దీనిని ఉపయోగిస్తారు. కల్టివేటర్‌లు వివిధ సైజుల్లో, రకరకాల డిజైన్లలో అందుబాటులో ఉన్నాయి. ట్రాక్టర్‌తో దున్నకం కోసం కల్టివేటర్‌లు వివిధ సైజుల్లో, వివిధ డిజైన్లలో అందుబాటులో ఉన్నాయి. కల్టివేటర్ అనేది దున్నటానికి పొలాలలో ఉపయోగించే వ్యవసాయ సాధనం. పొలంలో నేల వాలులను విచ్ఛిన్నం చేయడానికి కూడా దీనిని ఉపయోగిస్తారు. సాధారణంగా ట్రాక్టర్ ద్వారా దున్నకం చేసేటప్పుడు భూమిలోకి కొద్దిగా లోతుకు కల్టివేటర్ యొక్క నాగలి పళ్ళను అదిమిపెట్టి లాగి దున్నుతారు. ట్రాక్టర్ ద్వారా దున్నకం చేసేటప్పుడు కల్టివేటర్ 
నాగలి పళ్ళను సందర్భాన్ని బట్టి హైడ్రాలిక్ ద్వారా ఎత్తడం, దించడం ద్వారా భూమిని చదును చేస్తారు. కల్టివేటర్ యొక్క ఒక రకమైన తిరిగే డిస్క్‌ల ద్వారా వ్యవసాయ భూమి యొక్క నేలను తిరగ దున్నుతారు. విత్తనాలు నాటిన తరువాత లేదా పైరు పెరిగిన తరువాత కూడా సాళ్లలో దున్నేందుకు చిన్న సైజు రోటరీ టిల్లర్‌లు అందుబాటులో ఉన్నాయి. చిన్న సైజు రోటరీ టిల్లర్‌లను ఒక వ్యక్తి నడుస్తూ నడిపించగలడు, ఇవి తక్కువ విస్తీర్ణం ఉన్న చిన్న రైతులు బాగా ఉపయోగిస్తున్నారు. రోటరీ టిల్లర్‌లు పొలంలోని మట్టి గడ్డలను పొడిగా చేయడానికి బాగా ఉపయోగపడతాయి. ఇది రైతుకు చాలా ఉపయోగకరమైన యంత్రం. ఒక పైరు తరువాత మరో పైరు వేసుకొనుటకు అవసరమయితే మునుపటి పైరును మొక్కలతో సహా దీని ద్వారా తిరగ దున్నవచ్చు, మునుపటి మొక్కలు భూమిలోనే కలగలిసిపోయి సేంద్రీయ ఎరువుగా తయారయ్యిందుకు ఈ పరికరం బాగా ఉపయోగపడుతుంది.

## చిన్న రోటరీ టిల్లర్ లను ఉపయోగించేందుకు తీసుకోవాల్సిన జాగ్రత్తలు
1. వ్యవసాయ బూట్లను ధరించాలి, దీని వలన రోటరీ టిల్లర్ చక్రాల నుండి, పదునైన బ్లేడ్ల నుండి రక్షణ లభిస్తుంది.
2. రోటరీ టిల్లర్‌తో పనిచేసేటప్పుడు దుమ్ము, ధూళి కళ్ళల్లో పడకుండా సెఫ్టీ కళ్ళ అద్దాలను ఉపయోగించాలి

వర్గం:వ్యవసాయ పనిముట్లు
మలైకా అరోరా

**మలైకా అరోరా** భారతీయ నటి, మోడల్, నృత్య కళాకారిణి, టివి వ్యాఖ్యాత. ప్రధానంగా హిందీ సినిమాల్లో ఈమె పలు రంగాల్లో పనిచేసింది. 2008లో ఈమె మాజీ భర్త అర్బాజ్ ఖాన్ తో కలిసి అర్బాజ్ ఖాన్ ప్రొడక్షన్స్ పేరుతో చిత్ర నిర్మాణం స్థాపించింది. ఈ సంస్థ దబాంగ్ పేరుతో సల్మాన్ ఖాన్ ప్రధాన పాత్రలో వరస చిత్రాలని నిర్మించింది.

## బాల్యం, విద్యాభ్యాసం
*మలైకా* అంటే స్వాహిలి భాషలో *దేవత* (ఏంజెల్) అని అర్థం. ఈమె మహారాష్ట్రలోని థానేలో 1973, అక్టోబరు 23న జన్మించింది. ఈమెకు 11 సంవత్సరాల వయసుండగా విడిపోయారు. తర్వాత తల్లి, సోదరి అమృత అరోరాతో కలిసి ఈమె చెంబూరుకు మారింది. ఈమె తల్లి జాయ్స్ పాలీకార్ప్ మలయాళీ క్యాథలిక్. తండ్రి అనిల్ అరోరా పంజాబీ వ్యాపారవేత్త. మర్చంట్ నావీలో పనిచేశాడు.

## మూలాలు

వర్గం:1973 జననాలు
వర్గం:హిందీ సినిమా నటీమణులు
వర్గం:మహారాష్ట్ర సినిమా నటీమణులు
వర్గం:మహారాష్ట్ర మహిళలు
సాహస సింహం

**సాహస సింహం** 1984, డిసెంబరు 1న విడుదలైన తెలుగు డబ్బింగ్ సినిమా. విగ్నేశ్వర సినీ ఆర్ట్స్ క్రియేషన్స్ పతాకంపై ఎస్.వి. సుబ్బారావు నిర్మాణ సారథ్యంలో ఎన్. దామోధరన్ దర్శకత్వం వహించిన ఈ చిత్రంలో  కమల్ హాసన్, శ్రీప్రియ,  కాంచన, ఆర్.ఎన్.సుదర్శన్, సత్యరాజ్ ప్రధాన పాత్రల్లో నటించగా, కె. చక్రవర్తి సంగీతం అందించాడు.

## కథ
ఈ చిత్రం జర్నలిస్ట్, మార్షల్ ఆర్ట్స్ నిపుణుడైన ఆనంద్ (కమల్ హాసన్) కథ. ఆనంద్ శ్రీప్రియతో ప్రేమలో ఉన్నాడు. పాతాళ రాజు సుదర్శన్ చేసిన నేరాలకు సంబంధించిన వీడియో ఆనంద్ కు దొరుకుతుంది. ఈ వీడియో కోసం ఒక ముఠా ఆనంద్ వెంట పడుతుంది. దాన్ని సంపాదించడానికి సుదర్శన్ ముఠాకు చెందిన సత్యప్రియ అనే వ్యక్తి ఆనంద్‌తో స్నేహం చేస్తాడు. కాని అతని పన్నాగం ఫలించదు. ఇంతలో, ఆనంద్ ప్రేమకోసం శ్రీప్రియ తన తండ్రి మేజర్ సుందర్రాజన్ తో గొడవపడి ఆమె ఇంటినుండి బయటికి వచ్చేస్తుంది. వీడియో కోసం శ్రీప్రియను సుదర్శన్ ముఠా బెదిరిస్తుంది. ఆనంద్ స్నేహితుడు వై.జి.మహేంద్రన్ కూడా అండర్‌వరల్డ్ ముఠా చేతిలో చిక్కుకుంటాడు. ఆనంద్ తన మార్షల్ ఆర్ట్స్ మాస్టర్‌ సుందర్సన్ పై కూడా పోరాడవలసి వస్తుంది. చివరికి, ఆనంద్ ఆ ముఠాను అడ్డుతొలగించి, వీడియోను కాపాడుతాడు.

## తారాగణం
* కమల్ హాసన్
* శ్రీప్రియ 
* కాంచన
* ఆర్.ఎన్.సుదర్శన్
* సత్యరాజ్
* మేజర్ సుందరరాజన్
* వై.జి.మహేంద్రన్
* సత్యప్రియ
* టి.కె.ఎస్. నటరాజన్

## సాంకేతికవర్గం
* దర్శకత్వం: ఎన్. దామోధరన్
* నిర్మాత: ఎస్.వి. సుబ్బారావు
* మాటలు, పాటలు: గోపి
* చిత్రానువాదం: ఎం. శాంతి నారాయణ్
* కథ: అబర్ణ నాయుడు
* సంగీతం: కె. చక్రవర్తి
* కూర్పు: నరసింహారావు
* నిర్మాణ సంస్థ: విగ్నేశ్వర సినీ ఆర్ట్స్ క్రియేషన్స్

## ఇతర వివరాలు
# సత్యరాజ్ కొద్ది నిమిషాలు సుదర్శన్ కు చెందిన ముఠా సభ్యుడిగా కనిపిస్తాడు.
# ఇందులో అన్ని యాక్షన్ సన్నివేశాలు కరాటే నేపథ్యంలో ఉన్నాయి. కమల్ హాసన్ ఆ యాక్షన్ సన్నివేశాలలో మెప్పించాడు..

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:కాంచన నటించిన సినిమాలు
వర్గం:1984 తెలుగు సినిమాలు
ప్రపంచ వినియోగదారుల హక్కుల దినోత్సవం

**ప్రపంచ వినియోగదారుల హక్కుల దినోత్సవం** - ప్రతి సంవత్సరం మార్చి 15న నిర్వహించబడుతుంది. వినియోగదారులకు వస్తువుల నాణ్యత, సామర్థ్యం, స్వచ్ఛత, ధర, ప్రమాణంలకు సంబంధించిన సమాచారాన్ని అందించడంకోసం ఈ దినోత్సవం జరుపబడుతుంది.

## చరిత్ర
1962 మార్చి 15న అమెరికా దిగువ సభలో వినియోగదారు హక్కుల బిల్లును ప్రతిపాదించగా అమెరికా మాజీ అధ్యక్షుడు జాన్ ఎఫ్ కెనడి అమెరికా ప్రజలకు మొదటిసారిగా నాలుగు వినియోగదారుల హక్కులు ప్రకటించాడు. 1982లో అంతర్జాతీయ వినియోగదారుల సంఘం ప్రాంతీయ సంచాలకుడైన అన్వర్‌ ఫజల్‌ మార్చి15 తేదీని ప్రపంచ వినియోగదారుల హక్కుల దినోత్సవంగా జరుపుకోవాలని తీర్మానించగా, ప్రపంచవ్యాప్తంగా 1983 మార్చి 15 నుండి ఈ దినోత్సవాన్ని నిర్వహించబడుతుంది. 1989 మార్చి 15న భారత ప్రభుత్వం వినియోగదారుల దినోత్సవాన్ని ప్రకటించింది.

## కార్యక్రమాలు
ఈ దినోత్సవం రోజున వినియోగదారుల్లో చైతన్యం నింపే కార్యక్రమాలు నిర్వహించబడుతాయి.
# బులిటెన్‌లు, పీరియాడికల్స్‌, కరపత్రాలు, పోస్టర్ల ద్వారా వినియోగ పరిజ్ఞానాన్ని ప్రచారం చేయడం
# వినియోగదారులు, వ్యాపారుల మధ్య సంబంధాలను పెంచడం, వస్తుసేవల నాణ్యత పెంచడం, వినియోగదారుల హక్కుల గూర్చి వారిలో చైతన్యం పెంచడం
# వినియోగదారులకు న్యాయవేదికల గూర్చి తెలపడం, వినియోగమోసాల గురించి ముద్రించి ప్రచారం చేయడం, నష్టపరిహారం చెల్లించిన కేసుల గూర్చి ప్రచారం చేయడం

## థీమ్స్
2014లో టెలిఫోన్‌ హక్కుల రక్షణ

2015లో ఆరోగ్యవంతమైన ఆహారం

2016లో యాంటీబయాటిక్స్‌ రహిత ఆహారాలు కావాలి

2017లో విశ్వసనీయమైన డిజిటల్‌ ప్రపంచం

2018లో మెరుగైన డిజిటల్‌ విపణి

2019లో మన్నికైన స్మార్ట్‌ ఉత్పత్తులు

2020లో వినియోగదారుడి సుస్థిరత

2021లో ప్లాస్టిక్‌ వ్యర్థాల పరిహరణ

2022లో న్యాయమైన డిజిటల్‌ ఫైనాన్స్‌ 

## మూలాలు

వర్గం:అంతర్జాతీయ దినములు
క్రిస్టియన్ వైద్య కళాశాల, వెల్లూరు

**క్రిస్టియన్ వైద్య కళాశాల** (**క్రిస్టియన్ మెడికల్ కాలేజ్** లేదా **సిఎంసి**)  అనేది ఒక ప్రైవేట్, మైనారిటీ నడిపే మెడికల్ కాలేజ్, హాస్పిటల్, రీసెర్చ్ ఇన్స్టిట్యూట్.  ఈ వైద్య కళాశాల భారతదేశం, తమిళనాడు లోని వెల్లూరులో ఉంది. ఇది వెల్లూరు, చుట్టుపక్కల ఉన్న ప్రాథమిక, ద్వితీయ, తృతీయ సంరక్షణ ఆసుపత్రుల నెట్‌వర్క్‌ను కలిగి ఉంది.

## మూలాలజాబితా

వర్గం:వైద్య కళాశాలలు
వర్గం:తమిళనాడులోని వైద్య కళాశాలలు
యేతో కమాల్ హోగయా

***యేతో కమాల్ హోగయా*** 1982 లో విడుదలైన తెలుగు డబ్బింగ్ సినిమా.

## తారాగణం
* కమల్ హాసన్ రతన్ చందర్ / అజయ్ సక్సేనా (డబుల్ రోల్)
* పూనమ్ ధిల్లాన్ ప్రియా సింగ్ పాత్రలో
* విజయ్ అరోరా న్యాయవాది మహేష్ చందర్‌గా
* రంజీత్ చంద్రు సింగ్ గా
* ఓం శివపురి న్యాయవాది రసిక్ బిహారీ సక్సేనాగా
* అషాలతా వబ్గావ్కర్ శ్రీమతి లక్ష్మి సక్సేనాగా
* సత్యెన్ కప్పు శంకర్ చందర్‌గా
* కుముద్ బోలే శ్రీమతి శాంతా చందర్‌గా
* సురేష్ చత్వాల్ ఆడిటోరియం మేనేజర్‌గా
* రాజ్ మెహ్రా మోహన్ సింగ్ పాత్రలో
* దినా పాథక్ దుర్గా సింగ్ గా
* శశికళ అతిథి పాత్రగా
* తున్ తున్ అతిథి పాత్రలో

## సాంకేతిక వర్గం

* నిర్మాత: పి.మల్లిఖర్జున రావు
* నిర్మాణ సంస్థ: భారతి ఇంటర్నేషనల్
* దర్శకుడు: టి.రామారావు
* సంగీతం: R.D. బర్మన్
* సాహిత్యం: ఆనంద్ బక్షి
* కథ: టి. ఎన్. బాలు
* స్క్రీన్ ప్లే: జయంత్ ధర్మాధికర్
* సంభాషణలు: డాక్టర్ రాహి మసూమ్ రెజా
* ఆర్ట్ డైరెక్షన్: ఎస్.కృష్ణారావు
* ఎడిటింగ్: కృష్ణస్వామి & బాలు
* కొరియోగ్రఫీ: రఘు - సీను
* ఛాయాగ్రహణం: ఎం. కన్నప్ప
* స్టంట్: పప్పు వర్మ్
* మేకప్: ఎస్. పి. రాజశేకర్, సుందరమూర్తి, రమేష్ వరదన్, హరీష్, గీత-లక్ష్మి
* స్టూడియో: వాహిని స్టూడియో (మద్రాస్)
* అవుట్-డోర్ యూనిట్: శారదా ఎంటర్ప్రైజ్ (మద్రాస్)
* ప్రొడక్షన్ కంట్రోలర్: బి. లోకనాథన్

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
నరావతారం

thumb
**నరావతారం** మానవ పరిణామంపై నండూరి రామమోహనరావు 1972 లో రాసిన పుస్తకం. ఈ పుస్తకాన్ని మూడు భాగాలుగా విభజించారు. మొదటి భాగం ఉపోద్ఘాతం. రెండో భాగంలో ప్రాచీన మానవుని పరిణామం, మూడో భాగంలో ఆధునిక మానవుని పరిణామాన్ని గురించి చర్చించారు. ఈ పుస్తకాన్ని రచయిత తన తల్లిదండ్రులకు అంకితమిచ్చాడు. ఈ పుస్తకానికి నార్ల వెంకటేశ్వరరావు ముందుమాట రాశాడు.

## పూర్వరంగం
తెలుగులో దేవుళ్ళ అవతారాల గురించి చాలామంది రాస్తున్నారనీ, కానీ నరావతారం లాంటి రచనలు నండూరి లాంటి కొద్దిమంది రచయితలే రాస్తున్నారని పుస్తకానికి ముందుమాటలో నార్ల వెంకటేశ్వరరావు అన్నాడు. ఆధునిక వైజ్ఞానిక, శాస్త్రసాంకేతిక రంగాలు నూతన దిశలో పురోగమిస్తున్నట్లు చిత్తశుద్ధిగా నమ్మినవాడు, దానిచే ఉత్తేజం పొందినవాడు అయిన నండూరి విజ్ఞానశాస్త్రంలో ఏ డిగ్రీ లేకపోయినా ప్రామాణికమైన, రసవత్తరమైన రచనలు చేశాడని నార్ల తన పరిచయంలో పేర్కొన్నాడు. 

భూమండలంపై జీవజాతుల్లో నరావతారం ఉన్నత స్థాయికి చెందినది. మానవుడు ప్రస్తుత రూపంలోకి మారడానికి మునుపు ప్రకృతిలో ఎన్నో నర వానర రూపాలు వచ్చాయి. వీటిలో హోమో సేపియన్స్ అనే ప్రస్తుత రూపం విజయవంతమైంది. దీనికి ముందు జరిగిన ప్రయోగాలు, అంతకు ముందటి అసంఖ్యాకమైన జీవజాతుల పరిణామ క్రమాన్ని వివరించడమే ఈ పుస్తకం ఉద్దేశ్యమని రచయిత ముందుమాటలో వివరించాడు.

## విభాగాలు
;మొదటి భాగం: ఉపోద్ఘాతం
# జీవకోటిలో మానవుని స్థానం
#డార్విన్ కు ముందు పరిణామ వాదం
#జీవకోటి పరిణామ పద్ధతి
#వంశ పారంపర్యం
#భూమి తొలిరోజుల కథ
#యుగయుగాలలో పరిణామం
#మానవుని సన్నిహిత బంధువులు
;రెండవభాగం
# మానవరూపానికి మహా ప్రస్థానం
#ఆదిమానవుని అవతరణ ఆఫ్రికాలోనా
#అయిదు లక్షల ఏళ్ళనాడు
#హిమానీ యుగంలో నర పరిమాణం
#ఆదిమ నరుల జీవితం
#ఎట్టకేలకు ఆధునిక నరులు
#క్రోమాన్యాన్ కళా వైదగ్ధ్యం
#కొత్త రాతియుగం
;మూడవభాగం
#మానవులలో జాతి వైవిధ్యం
#మానవ జాతుల సమానత్వం
#మానవ శరీర పరిణామం
#మెదడు పరిణామం
#మానవుని భవిష్యత్తు
#మరికొన్ని ఊహాగానాలు

;అనుబంధం
;సాంకేతిక, శాస్త్రీయ పదవిరమణ
;ఆధార గ్రంథావళి

## మూలాలు

వర్గం:తెలుగు పుస్తకాలు